**102/3**

**KISWAHILI**

**FASIHI**

**KARATASI YA 3**

**MUDA : SAA 2 ½**

***Hati ya kuhitimu kisomo Sekondari Kenya(KCSE)***

**102/3**

**Kiswahili**

Karatasi ya 3

**Saa 2 ½**

**MAAGIZO:**

* *Andika* ***jina lako*** *na* ***nambari yako katika*** *nafasi ulizoachiwa hapo juu*
* *Jibu maswali* ***manne pekee.***
* *Swali la* ***kwanza*** *ni* ***lazima.***
* *Maswali hayo mengine matatu yachaguliwe kutoka sehemu nne zilizosalia yaani; (Riwaya, Hadithi fupi, Tamthilia na, fasihi simulizi.*
* ***Usijibu*** *maswali mawili kutoka sehemu moja*
* *Kila swali lina alama* ***20***

***KWA MATUMIZI YA MTAHINI :-***

|  |  |  |
| --- | --- | --- |
| **Swali** | **Upeo** | **Alama** |
| 1 | 20 |  |
| 2 | 20 |  |
| 3 | 20 |  |
| 4 | 20 |  |
|  **Jumla** | **80** |  |

*Karatasi hii ina kurasa* ***4*** *zilizopigwa chapa.*

*Watahiniwa ni lazima waangalie kama kurasa zote za karatasi hii zimepigwa chapa sawasawa*

*na kuwa maswali yote yamo*

**SEHEMU YA A (LAZIMA)**

1. Soma shairi lifuatalo kisha ujibu maswali yanayofuatia.

MAISHA UHUSIANO MWEMA.

Maisha kwa mwanadamu, ma’na yake ni kuishi,

Tangu siku ya Adamu, hadi ile ya mazishi,

Maisha hutugharimu, kupata kila utashi,

Maisha uhusiano, mwema katika jamii.

Tuko katika maisha, yaliyo na kila tabu,

Tuko tunayaendesha, tofauti na mababu,

Yote tunayadumisha, kila mtu kwa wajibu,

Maisha uhusiano, mwema katika jamii.

Tuko kwenye hali ngumu, ya uchumi kimaisha,

Ni wachache wanadamu, nuru wamefanikisha,

Baadhi ubinadamu, nadra kutuonyesha,

Maisha uhusiano, mwema katika jamii.

Tuko katika silaha, zinazotamka damu,

Tuko hatuna furaha, vita vimetutehemu,

Kila kukicha karaha, zatoka kila sehemu,

Maisha uhusiano, mwema katika jamii.

 Tuko katika vilio, vinavyotaka kupona,

 Tuko watu mamilio, raha hatujaiona,

 Tuko twapenda vilio, siku moja vinapona,

Maisha uhusiano, mwema katika jamii.

Jamii ya wanadamu , hupendelea amani,

Huona hii sehemu, ni muhimu maishani,

Maarufu waalimu, huhubiri duniani,

Maisha uhusiano, mwema katika jamii.

Maisha uhusiano, mwema kwa kila jamii,

Huleta maelewano, ninenayo msanii,

Maisha maandamano, ya hekima na utii,

Maisha uhusiano, mwema katika jamii.

Maisha si kuuana, katika dunia hii,

Maisha si kutesana, katika yetu jamii,

Hayo kweli nayaona, maisha hayavutii,

Maisha uhusiano, mwema katika jamii.

Maisha si kugombana, na kukosana kabisa,

Maisha si kuzozana, kuvitamalaki visa,

Maisha ni kupatana, hata pawepo makosa,

Maisha uhusiano, mwema katika jamii.

Maisha yetu ya sasa, watu tuyaangalie,

Itokeapo mikasa, tuwezapo tuzuie,

Maisha ni kutakasa, amani tuitumie,

Maisha uhusiano, mwema katika jamii.

 (*Charles Mloka, Diwani ya Mloka.)*

**Maswali.**

1. Shairi hili ni la bahari gani? (ala 2)
2. Fafanua mambo **MANNE** anayozungumzia mshairi katika shairi hili. (ala 3)
3. Nini maana ya “Tuko katika silaha, zinazotamka damu?” Taja mbinu inayotumika katika kauli hii. (ala 3)
4. Thibitisha kuwa mshairi ametumia uhuru wake katika shairi hili kwa kutoa mifano **miwili**. (ala 2)
5. Eleza aina **mbili** za urudiaji unaodhihirika katika shairi hili. (ala 4)
6. Andika ubeti wa tisa katika lugha ya mjazo. (ala 4)
7. Eleza maana ya maneno haya kama yalivyotumiwa katika shairi. (ala 2)
8. karaha
9. mamilio

**SEHEMU YA B. RIWAYA**

Ken Walibora*;* ***KIDAGAA KIMEMWOZEA*,**

Jibu swali la 2 au 3**.**

1. Eleza kikamilifu jinsi Ken Walibora alivyotumia kinaya kufanikisha sanaa yake katika riwaya ***Kidagaa Kimemwozea***. (ala 20)
2. “Haki nakwambia ……………….afadhali mkoloni mzungu kuliko mkoloni mweusi.”
3. Eleza muktadhaa wa dondoo hili. (ala 4.)
4. Ni tamadhali ipi ya usemi iliyotumika katika dondoo hili?. (ala 2)
5. Eleza baadhi ya maovu yaliyofanywa na “wakoloni weusi” kwa mujibu wa ***Kidagaa Kimemwozea.*** (ala14.)

**SEHEMU YA C: TAMTHILIA**

Timothy Arege**; *MSTAHIKI MEYA.***

Jibu swali la 4 au la 5.

1. “ Jina si kitu. Tumbo ndilo muhimu. Tumbo lako na jamaa yako”
2. Eleza muktadha wa maneno haya. (ala 4)
3. Ni maudhui gani inayojitokeza katika dondoo hili? (ala 2)
4. Kwa kujurejelea tamthilia nzima, eleza jinsi maudhui ulioitaja hapo juu katika (b) yanavyojitokeza. (ala 14)
5. Tamthilia ya ***Mstahiki Meya*** ni kielelezo kizuri cha viongozi wasiowajibika katika bara hili. Thibitisha kauli hii ukirejelea tamthilia ya ***Mstahiki Meya***. (ala 20)

**SEHEMU YA D: HADITHI FUPI.**

Ken Walibora: ***DAMU NYEUSI NA HADITHI NYINGINE*.**

 Jibu swali la 6 au 7.

1. Eleza kwa tafsili usawiri wa wahusika vijana katika hadithi zifuatazo: (ala 20)
2. Mke wangu
3. Shaka ya mambo
4. Ndoa ya Samani
5. Alasi ya mwisho makaburini.
6. “ Leo ni siku ya siku, siku ya nyani kufa na ambapo miti yote huteleza”
7. Weka dondoo hili katika muktadha wake. (ala 4)
8. Ni tamadhali ipi ya usemi iliyotumika katika dondoo hili? (ala 2)
9. Thibitisha ukweli wa kauli hii. (ala 8)
10. Eleza umuhimu wa mhusika anayerejelewa kwenye dondoo hili. (ala 6)

**SEHEMU YA E: FASIHI SIMULIZI.**

1. a)
2. Nini maana ya misimu? (ala 2)
3. Eleza aina zozote **nne** za misimu katika jamii. (ala 8)
4. Misimu ina faida gani katika jamii? (ala 10)

 b)

1. Ulumbi ni nini? (ala 2)
2. Eleza sifa za mlumbi bora. (ala 8)
3. Fafanua umuhimu wa ulumbi katika jamii. (ala 10)